කෙසේ වුව ද, බී.ජේ.පී. නායකත්වයෙන් යුතු ජාතික ප්‍රජාතන්ත්‍රවාදී හවුල් ආණ්ඩුව මුහුණ දී ඇති ප්‍රශ්න සහ අභියෝග පැවැතියත්, පාර්ලිමේන්තුව වේලාසනින් විසුරුවා හැරීමේ තීරණය ගැනීමේ දී ප්‍රාන්තිය මැතිවරණ ජයග්‍රහණයට අමතරව බලපෑ ප්‍රධාන කරුණ වූයේ ඉන්දියාවේ ඉතාම ජනප්‍රිය අගමැතිවරයෙකු ලෙස වජ්පායි පිළිබඳව ගොඩනැඟී තිබුණ ප්‍රතිරූපයයි. 1999 වර්ෂයේ සිට, ඉන්දීය ඉතිහාසයේ ඉතාම පළල් සංයුතිය සහිතව, පක්ෂ 24 කින් ගොඩනැගුණු ජාතික ප්‍රජාතන්ත්‍රවාදි සන්ධාන රජය ප්‍රතිපත්තිමය ක්ෂේත්‍රයේ දී ප්‍රධාන ජයග්‍රහණ තුනක් ලබා තිබීමේ සාර්ථකත්ව වාර්තාව ද ඉක්මන් මහා මැතිවරණ තීරණයට බල පෑවේය.